Lilly Jørstad

**Lilly Jørstad** (født 1986) er en norsk operasanger (mezzosopran). Hun er etterkommer av de såkalte Kolanordmennene som utvandret til Russland mot slutten av 1800-tallet.

## Tidlig liv og utdanning
Jørstad ble født i Astrakhan i det sørlige Russland. Hun er etterkommer av Kolanordmennene som bygde opp fiskersamfunnet Tsypnavolok, nordmenn som på 1800-tallet ble lokket av den russiske tsaren Aleksander II av Russland til Kolahalvøya for å fiske. Etter den russiske revolusjonen var Jørstads oldefar, Emil Jørstad fra Vadsø, en av mange kolanordmenn som ble henrettet, resten av bosetningen ble tvangsflyttet til Astrakhanområdet. Etter oppløsningen av Sovjetunionen fikk etterkommere av kolanordmennene komme til Norge, Jørstad dro med sin mor og bror og kom til Vadsø i 2006.

Jørstad var lungesyk som barn, og for å trene opp lungekapasiteten sang hennes mor med henne daglig fra hun var fire år gammel. Hun startet med russisk folkemusikk og folkedans, som hun opptrådte med både i og utenfor Russland fram til hun elleve år gammel gikk over til å synge klassisk.

Jørstad har en bachelorgrad fra Astrakhan statsuniversitet, og en mastergrad fra Universitetet i Tromsø – Norges arktiske universitet med Carlo Vincenzo Allemano og Anne-Lise Sollied som lærere. Hun studerte senere med Gianni Fabrini ved Conservatorio Luigi Cherubini i Firenze der hun tok en post-graduate grad med topp-resultat.

Jørstad fikk først avslag på sin søknad om norsk statsborgerskap, men fikk det innvilget i 2017.

## Karriere
Sommeren 2012 deltok Jørstad på Accademia Rossiniana i Pesaro der hun debutere på Rossini Opera Festival som Melibea i *Reisen til Reims* under Alberto Zeddas musikalske ledelse. Samme år ble hun solist ved Mariinsky Academy i St. Petersburg. Hun ble tatt inn på La Scala Academy i 2014 der hun fikk rollen som Angelina i en oppsetning av *Askepott* for barn. Hun fikk også medvirke i konserter i  i Milano, Abu Dhabi og Egypt under ledelse av dirigenter som Zubin Mehta, Stefano Ranzani, Massimo Zanetti, Guiseppe Finzi og Nayer Nagui. I 2015 spilte hun Rosina i *Barberen i Sevilla* på hovedscenen til Teatro alla Scala sammen med legendene Leo Nucci i rollen som Figaro og Ruggero Raimondi som Don Basilio.

Jørstad deltok på Maggio Fiorentino Festival i mai 2016. Året etter deltok hun i BBC Cardiff Singer of the World competition. Sommeren 2017 turnerte hun med Zubin Mehta og sang i ''Beethovens niende symfoni'' samt i *Cenerentola* i Stuttgart og *[[Barbereren i Sevilla]]* i Bayerische Staatsoper. Hennes første solokonsert i Tromsø ble holdt under Arctic Operafestival i 2019 med Sergej Osadchuk på piano.

Jørstad debuterte i 2022 ved Den norske opera i Oslo som Rosina, en av hovedrollene i Rossinis opera *Barberen i Sevilla*.

## Roller (i utvalg)

* Rosina i ''Barbereren i Sevilla'' ved Teatro alla Scala i Milano
* Rosina i *Barbereren i Sevilla* ved Wiener Staatsoper i Wien
* Rosina i *Barbereren i Sevilla* ved Bayerische Staatsoper i München
* Rosina i *Barbereren i Sevilla* ved Semperoper i Dresden.
* Siebel i *[[Faust (opera)|Faust]]* ved Opernhaus Zürich
* Smeton i *[[Anna Bolena]]* ved Teatro Nacional Lisboa
* Angelina i *Askepott* i Stuttgart
* Cherubino i *[[Figaros bryllup]]* i Hamburg
* *La morte de Cleopatre* i Tokyo
* Tittelrollen i *Tancredi* i Bari
* Meg i *Falstaff* ved Det nasjonale senter for de utøvende kunster i Beijing
* Sara i *Roberto Devereux* ved La Fenice i Venezia
* Solist i Mozarts *[[Requiem (Mozart)|Requiem]]* i Concertgebouw i Amsterdam

## Priser og utmerkelser

* Sparebank1 Nord-Norges kulturpris (2010)
* Eni Arctic Talent (2016)
* Concorso Lirico Internazionale di Portofino (2016), førsteplass
* Operasanger Mikael Bratbosts talentpris (2017)

## Referanser


## Eksterne lenker
*